અને એ બ્રાહ્મણ યુવાન, આત્મા પરમાત્માના તત્વજ્ઞાન પર ઊતરી પડ્યો. બ્રાહ્મણ હોવા છતાંપણ ઢોંગ ધતિંગોને તે ધિક્કારતો હતો. વોજ્ઞાનની દલીલો અને બ્રાહ્મણો દ્વારા ચાલતા કેટલાક પાખ્ંડોએ તેને પરમાત્મા અને ધર્મથી વિમુખ બનાવ્યો હતો. એને માટે આત્મા એ જ પરમાત્મા હતા. સદાચાર અને માનવતા એ જ ધર્મ હતો. આત્મા હંમેશા સત્ય તરફ જ દોરે છે. હા, તે સત્ય અવ્યવહારુ હોઈ શકે. મન હંમેશા વ્યાહવારિકતા તરફ દોરે છે; પછી તે ભલે અસત્ય પણ હોય. હરિશંકર આત્મા અને મનના આંદોલનો વચ્ચે ઝોલાં ખાતો હતૉ.